Събиране на десетични дроби

Събиране

Иван си купил шоколад за 1,75 лв. и вафла за 0,62 лв. Колко пари струва покупката на Иван? Вероятно пресметнахте сами – 2,37 лв.

Десетични дроби събираме като ги подредим една под друга, така че еднаквите разреди са един под друг и събираме по правилата за събиране на естествени числа.

Ето един пример:

|  |  |  |  |  |  |
| --- | --- | --- | --- | --- | --- |
| Стотици | Десетици | Единици |  | Десети | Стотни |
| 1 | 1 | 1 | , | 1 |  |
|  | 1 | 7 | , | 5 | 4 |
|  | 9 | 4 | , | 7 | 8 |
|  | 11 | 12 | , | 13 | 12 |
| 1 | 1 | 2 | , | 3 | 2 |

Нека да съберем дробите 17,54 и 94,78. Подреждаме ги , така че еднаквите разреди са един под друг. Започваме събирането от дясно наляво. 4+8 прави 12. В тази позиция на резултата записваме само последната цифра 2, а цифрата 1 пренасяме в по-предния разряд. Сега трябва да пресметнем 1+5+7, а то прави 13. В резултата записваме само последната цифра 3, а цифрата едно пренасяме в по-предния разряд. Следва позицията на единиците в дробите. Тук изчисляваме 1+7+4, което е равно на 12. Оставяме на мястото само двойката, а цифрата 1 отново пренасяме по наляво. Накрая ще съберем цифрите в разреда на десетиците. 1+1+9=11. Последната единица остава на това място, а първата отново пренасяме напред. Вече имаме цифра и в позицията на стотиците. Тъй като нея няма с какво да я събираме, просто си я дописваме в същата позиция на резултата. Десетичната запетая в резултата е под десетичните запетаи в събираемите. Получихме 112,32.

Свойства на събирането

Тъй като правилата за събиране на десетични дроби са същите като правилата за събиране на естествени числа, то събираемите на десетични дроби има същите свойства като събираемите на естествени числа.

Нека ги припомним:

Разместително свойство – **a + b = b + a.** Това означава, че ако разменим местата на двете събираеми, сумата им няма да се промени.

Съдружително свойство – **а + b + c = a + (b + c) = (a + b) + c.** То ни показва, че когато събираме три или повече дроби, редът на извършване на събирането не е от значение.